Mejreme Zeqiri-Berisha

Mejreme Zeqiri-Berisha lindi në Gjilan me 4 dhjetor të vitit 1960. Shkollën fillore e kreu në Gjilan si dhe të mesmen, ku u dallua në grupin e recitatorëve. Si recitatore e dalluar është shpërblyer shumë herë. Teatri i qytetit të Gjilanit e angazhoi që në moshën 16 vjeçare për të interpretuar role të ndryshme, dhe prej atëherë nuk u nda nga teatri, ku edhe sot punon si aktore profesioniste. Në vitin 1986 kreu edhe Shkollën e Lartë Pedagogjike-degën gjuhë dhe letërsi shqipe, po në Gjilan. Aktualisht është aktorja më e vjetër në Teatrin Kombëtar të Gjilanit dhe konsiderohet Primadona e Gjilanit.

Aktrimin e filloi me rolin e Melihasë në dramën e Minush Jeros “Dasmë në luftë”, pastaj rolin e Ollgës në “Banesën e përbashkët”, Lezja në “Kryet e Hudrës” të Kristë Berishës e kështu me radhe. Mejremja arriti sukses të dukshëm me monodramën “Vdekja e një mbretëreshe” të Rexhep Qosjës, rol ky që i solli edhe shpërblime. Ajo deri më tash ka intrpretuar më shumë se 50 role të ndryshme në drama, komedi e shfaqje të ndryshme për fëmijë në skenën e Teatrit të Gjilanit dhe të Ferizajit.

 Karriera 
 Shfaqjet për të rritur 
 Miu në xhep,
 Princi i hijeve,
 Dasmë pa nuse, 
 Rrëshqitazi,
 Shtrëngata,
 Drenusha,
 Kufij që prekën-Hysen Këqiku,
 Monserati,
 Në agoni,
 Bileta e llotarisë,
 Familja e shenjtë,
 Hamleti në L. e poshtme,
 Vdekja e turpshme,
 Gjenerali i ushtrisë së vdekur,
 “Etydë” për Agim Ramadanin,
 Çertifakata e kurorëzimit,
 Kush nuk vdes nuk është njeri,
 Froni-Naser Zymberi,
 Një natë në hotel,
 As pare-as njihur,
 Bunari afër shtëpisë,
 Miza në vesh,
 Romeo dhe Zhulieta,
 Ëndërr apo zhgëndër,
 Lutjet e përjetësisë-në teatrin e Ferizajit,
 Mos e prek,
 Ligatina,
 Gomari diverzant,
 Mysafiri i mallkuar, e të tjera.  

 Shfaqjet për fëmijë 
 Magjistari nga Oksa,
 Moza dhe problemi 36,
 Si filloi lufta e majmunit me krokodilin,
 Picrraku,
 Cilindri magjik,
 Shtëpia prej bore-me kukulla, e të tjera.  

 Shih edhe 

 Lidhje të jashtme 

Kategoria:Biografi shqiptare
Kategoria:Aktorë shqiptarë
Kategoria:Lindje 1960
Kategoria:Njerëz që jetojnë